Friends (אלבום)

Friends (בעברית: חברים) הוא אלבומו הרביעי של המוזיקאי הבריטי אלטון ג'ון, והפסקול הראשון שהלחין. הוא יצא לאור ב־5 במרץ 1971, על ידי "סרטי פרמאונט", כפסקול סרט הנושא את אותו שם שיצא באותה השנה (אנ'). היה זה פרויקט שג'ון וברני טופין לקחו על עצמם בין שני סיבובי ההופעות הראשונים בארצות הברית, על הפריצה התקשורתית והמסחרית שחלה במהלכם. האלבום הוסמך כאלבום זהב על ידי איגוד תעשיית ההקלטות האמריקאי, והיה לאלבום הזהב השלישי שלו במדינה זו בתוך חודשים ספורים (בהמשך ל־"Elton John" ו־"Tumbleweed Connection" שהגיעו למעמד אלבום זהב שם בפברואר ובמרץ אותה שנה, בהתאמה). לרצועת הנושא הייתה הצלחה מסוימת בארצות הברית, כשהגיעה למקום ה־34 במצעד שם. האלבום היה מועמד לפרס גראמי בקטגוריית "הפסקול הטוב ביותר" ב־1972. האלבום לא יצא בנפרד על גבי תקליטור, אך הוא נכלל (בסדר שירים שונה) באלבום האוסף הכפול של ג'ון, "Rare Masters" ‏, שיצא ב־1992. ב־2021 האלבום יצא בהנפקת ויניל חדשה. לאחר הופעותיו המוצלחות של ג'ון במועדון הטרובדור שבארצות הברית בסוף אוגוסט 1970, חזרו ג'ון וטופין לבריטניה לארבעה שבועות, לאחריהם היה צריך ג'ון לחזור לארצות הברית כדי להתחיל שם סיבוב הופעות נוסף. בבריטניה ג'ון אומנם הופיע, אך עדיין לא פרץ תודעתית ומסחרית ככוכב. לאחר שג'ון גילברט, שאביו לואיס גילברט הפיק וביים את הסרט "Friends", האזין לאלבום "Elton John", הוא הגיע לג'ון ולטופין עם הצעה לכתוב ולהלחין את פסקול הסרט. ג'ון הסכים. מכיוון שההקלטות נדחסו להפסקה שבין שני סיבובי ההופעות בארצות הברית ונותרו פחות מארבעה שבועות לעבוד, העבודה הייתה לחוצה, "סשן פאניקה" בלשונו של ג'ון (ג'ון חשב של"פרמאונט" היה חשוב להוציא את האלבום מהר, כדי לנצל את המומנטום שלו בארצות הברית, כששני אלבומים שלו היו במצעדים שם). מכיוון שהזמן היה בהול ולא היו מספיק שירים, תרם ג'ון לפסקול שני שירים מעתודת השירים שלו: "Honeyroll" ו־"Can I Put You On". שירים אלה עדיין לא נכללו באלבום, אך ג'ון ביצע אותם בהופעות באותה תקופה. לימים הביע ג'ון חרטה על כך שנתן את השירים לפסקול במקום לכלול אותם באלבום שלו. השיר "Can I Put You On" נכלל באלבום הבא, אלבום ההופעה "17-11-70". הזכויות על הפסקול שייכות ל"יוניברסל מיוזיק גרופ", ששותפה עם ג'ון על הזכויות על המוזיקה שלו, וכן היא בעלת הזכויות על הקטלוג של פרמאונט רקורדס (אנ'). האלבום היה מועמד לפרס גראמי ב־1972 בקטגוריית "הפסקול הטוב ביותר". מילות השירים נכתבו על ידי ברני טופין (למעט היכן שמצוין אחרת), המוזיקה לשירים הולחנה על ידי אלטון ג'ון (למעט היכן שמצוין אחרת). המידע נלקח מהערות האלבום. אלטון ג'ון – זמרה, פסנתר קיילב קוואיי (אנ') – גיטרה ("Can I Put You On", ‏"Honey Roll") די מארי (אנ') – גיטרה בס ("Can I Put You On", ‏"Honey Roll") נייג'ל אולסון (אנ') – תופים ("Can I Put You On", ‏"Honey Roll") רקס מוריס – סקסופון טנור ("Honey Roll") פול בקמסטר – תזמור לזלי דאנקן (אנ') – קולות רקע מדלן בל (אנ') – קולות רקע ליזה סטרייק – קולות רקע גאס דאג'ן (אנ') – מפיק ג'ון גילברט – מפיק בפועל ג'פרי קייבל – טכנאי קול הסינגל "Friends" אינו סינגל רגיל של ג'ון ואינו נחשב לסינגל שבא לאחר "Your Song", אלא הוא היה חלק מן הפסקול ושיר הנושא של הסרט. מידע על האלבום Friends באתר MusicBrainz האלבום Friends באתר Discogs טופין נהג להתלוות לג'ון ברבות מהופעותיו, ואף התחרש חלקית באחת מאוזניו כתוצאה מכך. "Elton John" ו־"Tumbleweed Connection". הערות אלבום "חברים", באתר albumlinernotes.com, בדיקה אחרונה 13 בדצמבר 2020 אלבומי זהב ופלטינה של אלטון ג'ון בארצות הברית, באתר neosoul.com, ‏ספטמבר 2020, בדיקה אחרונה ב־5 בנובמבר 2021 היסטוריית גראמי של אלטון ג'ון, באתר גראמי, בדיקה אחרונה ב־5 בנובמבר 2021 הנפקת ויניל חדשה לאלבום, 2021, באתר Reddit, בדיקה אחרונה ב־5 בנובמבר 2021 Claude Bernardin & Tom Stanton, Rocket Man: Elton John from A – Z, כריכה רכה, Praeger, 1996, עמ' 97, ISBN 978-0-275-95698-1 פול גמבצ'יני, אלטון ג'ון: ריאיון הרולינג סטון, באתר "רולינג סטון", ‏16 באוגוסט 1973, בדיקה אחרונה 7 בדצמבר 2020 Paul Gambaccini, A Conversation with Elton John and Bernie Taupin, Flash Books, עמ' 67–68 טום דויל, Captain Fantastic: Elton John's Stellar Trip Through the '70s, מהדורה ראשונה, Ballantine Books, 2017, עמ' 75–77, ISBN 978-1-101-88418-8, הספר מבוסס על ראיונות עומק של המחבר עם אלטון ג'ון אלטון ג'ון ויוניברסל מיוזיק גרופ חותמים שותפות גלובלית, באתר יוניברסל מיוזיק גרופ, ‏21 בספטמבר 2018, בדיקה אחרונה 7 בדצמבר 2020 מלינדה ניומן, אלטון ג'ון ויוניברסל חותמים על שותפות רבת פנים המיועדת לכסות את שארית קריירת ההקלטה של הזמר, באתר בילבורד, ‏21 בספטמבר 2018, בדיקה אחרונה 7 בדצמבר 2020 המצעד הקנדי RPM top singles, באתר bac-lac.gc.ca, בדיקה אחרונה 7 בדצמבר 2020 המצעד הקנדי RPM ‏AC, באתר bac-lac.gc.ca, בדיקה אחרונה 7 בדצמבר 2020 המצעד הניו זילנדי (Listener), באתר flavourofnz.co.nz, בדיקה אחרונה 7 בדצמבר 2020 היסטוריית ג'ון בבילבורד הוט 100, באתר בילבורד, בדיקה אחרונה 7 בדצמבר 2020 מצעד Cash Box top 100, באתר cashboxmagazine.com, בדיקה אחרונה 7 בדצמבר 2020 זהב בארצות הברית, באתר איגוד תעשיית ההקלטות האמריקאי, בדיקה אחרונה 7 בדצמבר 2020